Man weer vier verdagtes af tydens plaasaanval | Maroela Media
'n Bloedstreep buite die huis. Foto: SAPD
Sers. Sellwane Mapamela, woordvoerder van die polisie, het aan Maroela Media bevestig 'n man en sy vrou het in die huis geslaap toe vier verdagtes wou inbreek.
"Die man het wakker geword toe die verdagtes probeer het om die voordeur oop te breek. Hy was gewapen en het 'n waarskuwingskoot geskiet toe hy die verdagtes sien," het Mapamela gesê. "Die verdagtes het op hom begin skiet en hy het teruggeskiet, waarna hulle op die vlug geslaan het."
Die polisie is ontbied en twee verdagtes, onderskeidelik 32 en 43 jaar oud, is op die plaas aangekeer. Albei was gewond. Die polisie het op twee vuurwapens wat in hul besit gevind is, beslag gelê.
Die twee verdagtes wat ontsnap het, was Woensdagoggend nog op vrye voet en die soektog na hulle duur voort. Die Oranjeville-polisie ondersoek die saak.
Dit is wat die regering nou nie wil hoor nie met die nuwe veranderings aan die wapen wet. Daar word seker verwag dat mens met stok binne jou huis staan en wag dat hulle inkom en jou skiet.
Ja nou word Oranjeville ook n target ek is bly daar is vir die verdagtes gewys "hier gaan julle nie regkom om te moor en te steel nie" uitstekende verdediging
Gister oggend was hier ook n aanval in Modimolle. Boervrou gelukkig nie vermoor.
Mens sal moet sorg dat ons, wat wettig ons wapens het, dit so kan behou. Dis buitensporig om landsburgers te ontwapen. Die krimineel sal altyd 'n onwettige wapen in die hande kry. So waarom dit nog makliker vir die mense maak om dood te maak????